Jukka Raitala

Jukka Raitala (sündinud 15. septembril 1988 Keravas) on Soome jalgpallur, kes mängib kaitsjana Soome kõrgliiga klubis HJK ja Soome jalgpallikoondises.

HJK-i meeskonnas debüteeris ta Soome kõrgliigas 2007. aastal. 2009. aastal tuli ta klubiga Soome meistriks.

Klubikarjääri jooksul on Raitala mänginud veel Saksamaa klubides TSG 1899 Hoffenheim ja SC Paderborn, Hispaania kõrgliiga klubis Osasuna, Hollandi kõrgliiga klubis SC Heerenveen, Taani kõrgliiga klubides FC Vestsjælland ja AaB ning Norra kõrgliiga klubis Sogndal. Aastatel 2017–2021 mängis ta Põhja-Ameerikas Major League Socceris. Esimesel hooajal mängis ta Columbus Crew's, 2018–2020 Montreal Impactis ning 2021. aastal Minnesota Unitedis. 2021. aasta detsembris naasis ta HJK-sse.

Soome jalgpallikoondises mängis Raitala 4. veebruaril 2009 sõprusmängus Jaapani vastu. Ta kuulus Soome koondisse 2021. aasta Euroopa meistrivõistlustel.

Kategooria:Soome jalgpallurid
Kategooria:TSG 1899 Hoffenheimi jalgpallurid
Kategooria:CA Osasuna mängijad
Kategooria:SC Heerenveeni mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1988